આખું રાવણુ પોલીસ સ્ટેશને આવ્યું. બાજુમાં જ ઢોર પુરવાનો ડબ્બો હતો. તેમા બધાને ધકેલી દીધા. હીરૂભાઈએ કદમસાહેબને કહ્યું હવે તમે ચિંતા ન કરશો. હું અને જમુભાઈ કુર્લા મેજીસ્ટ્રેટ દેવધર સાહેબને મળવા જઈશું. તેઓ મને ઓળખે છે. પછી મરકીને કહ્યું : ‘હું એમને પાંચસો રૂપિયા આપી દઈશ.’ અને શું કરવું તે સમજાવી દઈશ.’ (કશી ટીકા ટીપ્પણ વગર આ ડાયરીમાંથી ઉતારેલો સંવાદ છે) કદમ સાહેબ : ‘બરાબર છે. પણ હુલ્લડ ના ફાટી નીકળે તે જોજો. અહીંનું તો હું સંભાળી લઈશ. કાલે જ રાયફલ પોલીસો મંગાવી લઈશ.’